नाटक, चित्र, रम्मत और फड़ से दर्शक अभिभूत
लोकरंजन क.े सबसे बड़े माध्यम नाटक को आमजन से जोड़ने के लिए बीकानेर थियेटर फेस्टिवल जैसे आयोजन उपयोगी होते है। बीकानेर रंग परंपरा की ज्योति को कायम रखने वाला शहर है। समय के साथ नाटकों में आया बदलाव सकारात्मक बदलाव के रूप में सामने रहा है।
यह विचार उभर कर आए हंसा गेस्ट हाउस में और अवसर था चार दिवसीय बीकानेर थियेटर फेस्टिवल के उद्घाटन अवसर का। नादिरा बब्बर, संजना कपूर, प्रीता माथुर ठाकुर, देवेन्द्र राज अंकुर, लक्ष्मीनारायण रंगा, भवानी शंकर व्यास विनोद, कुलपति प्रो.ए.के.गहलोत तथा टी.एम.लालानी के आतिथ्य में हुए उद्घाटन समारोह में विचार व्यक्त करते हुए अतिथियों ने रंगकर्म क्षेत्र को जीवन से जोड़ने की आवश्यकता जताई। इससे पूर्व हंसराज डागा ने स्वागत किया। अशोक गुप्ता ने फेस्टिवल की जानकारी प्रदान की। समारोह का संचालन हरीश बी.शर्मा ने किया। इस मौके पर अनेक गणमान्यजन मौजूद थे।
चित्रों में दिखे जीवन के रंग
फेस्टिवलके पहले दिन चित्र प्रदर्शनी का उद्घाटन किया गया। चित्र प्रदर्शनी में जीवन और जीवन के तमाम सरोकारों को साकार करते रंगकर्मी चित्रकार गोपाल आचार्य तथा चित्रकार मेघा हर्ष के चित्रों को सराहा गया।
स्क्रिप्टबैंक नया प्रयोग
समारोहस्थल पर रंगकर्मी विकास शर्मा के संयोजन में लगे स्क्रिप्ट बैंक के प्रयोग को लोगो ने खूब सराहा। बैंक में बीकानेर के रंग लेखकों की करीब 100 से अधिक नाटकों की स्क्रिप्ट प्रदर्शित की गई। आम लोगों सहित रंग निर्देशकों ने अवलोकन करते हुए अनेक स्क्रिप्ट पर नाटकों का मंचन करने की इच्छा जताई।
आजहोंगे ये आयोजन
बीकानेरथियेटर फेस्टिवल के दूसरे दिन सोमवार को हंसा गेस्ट हाउस में सुबह 7 बजे से 11 बजे तक क्लाउनिंग और माइम थियेटर, लेखन और निर्देशन तथा अभिनय कार्यशालाओं के साथ ही बीकानेर के रंग निर्देशकों के नाटकों के कोलॉज के तहत सुबह 10 बजे नाटक काया में काया का मंचन, सुबह 10.45 पर नीली परछाइयां नाटक का मंचन, दोपहर 3 बजे टाउन हाल में नाटक आखरी ईनाम,सायं 5.30 बजे वेटरनरी सभागार में मे बी दिस समर नाटक और रात 8 बजे टी.एम.ऑडिटोरियम में बीवियों का मदरसा नाटक का मंचन होगा।
पाबूजी की फड़ ने किया अभिभूत
रावणहत्थेसे निकलते सुरों और घुंघरुओं की छनक के साथ सन् 1313 में जन्मे लोकदेवता पाबूजी के जीवन पर केन्द्रित पाबूजी की फड़ के वाचन ने दर्शकों को अभिभूत कर दिया। पाबूजी के जन्म, बाल्यावस्था, युवाकाल और उनके द्वारा गायों की रक्षा के लिए के लिए किए गए संघर्ष की गाथा जब प्राचीन शैली में दीवार पर लगी लंबी चित्रकथा को इंगित करते हुए प्रस्तुत की गई तो सभागार में मौजूद सभी दर्शक एकटक होकर स्तब्ध हो गए। भलो कि यो सा भलो कियो की टेर के साथ जोधपुर के दल में शामिल रतनलाल, रुघाराम, राकेश और बनारसी देवी ने लोकशैली में रिदम के साथ फड़ का वाचन कर मंत्रमुग्ध कर दिया।
रम्मतके संवादों ने बांधे रखा
फेस्टिवलके पहले दिन नगाड़े की ठसक और हारमोनियम के सुरों के साथ बीकानेरी शैली में मंचित रम्मत नौटंकी शहजादी में पात्रों द्वारा प्रस्तुत किए गए संवादों ने दर्शकों को देर तक बांधे रखा। आशापुरा नाट्य समिति द्वारा कृष्ण कुमार बिस्सा के निर्देशन में मंचित रम्मत में भाभी द्वारा अपने देवर को ताना मारने और ताने के असर के रूप में देवर द्वारा घर छोड़कर जाने तथा शहजादी नौटंकी से ब्याह रचाने का ताना बाना श्रृंगार रस में प्रस्तुत किया गया।
दीप प्रज्जवलित कर बीकानेर थियेटर फेस्टिवल का शुभारंभ करते अतिथि।
अंगिरा : वेटरनरीसभागार में कोलकाता के रंग प्रवाह ग्रुप ने जयदेव दास के निर्देशन में नाटक अंगिरा का मंचन किया गया। कल्पना झा तथा जयदेव दास ने स्त्री मनोभावों के पक्षों पर केन्द्रित नाटक में अभिनय किया।
अमृता : टाउनहाल में भोपाल की विहान ड्रामा संस्था की ओर से सुदीप सोहनी के निर्देशन में नाटक अमृता का मंचन किया गया। साहित्यकार अमृता प्रीतम की आत्मकथा रसीदी टिकट पर केन्द्रित नाटक में अमृता के जीवन की बानगी को रंगकर्मी श्वेता केलकर, हेमंत और अंकित ने प्रस्तुत किया गया।
मेरीमां के हाथ : टी.एम.ऑडिटोरियममें मुम्बई की एकजुट संस्था की ओर से मकरंद देशपांडे के निर्देशन में नाटक मेरी मां के हाथ का मंचन किया गया। एक पात्रीय नाटक में अभिनेत्री नादिरा बब्बर ने अपनी मां रजिया सज्जाद जहीर पर केन्द्रित कहानी का मंचन करते हुए साधारण महिला की असाधारण कहानी को प्रस्तुत किया।
hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva